શિવકુમાર(ટીકુ તલસાણીયા)ના પરિવારમાં પત્ની (વંદના પાઠક), 2 પુત્રો, ૨ પુત્રવધુ અને એક પૌત્રનો સમાવેશ થાય છે. નિવૃત્તિ પછી પરિવારજનો શિવકુમારની અવગણના કરે છે. એક દિવસ તેમણે કરેલા મ્યુચ્યુઅલ ફંડની મુદ્દત પાકે છે અને તેમને એક કરોડ કરતાં વધુ રૂપિયા મળે છે. શિવકુમાર ઉમદા કાર્યો માટે આ નાણાંનો ઉપયોગ કરવા માગે છે, જ્યારે તેમના બંને પુત્રોએ પોતાની યોજનાઓ વિચારી રાખી છે. આ પૈસા પરિવારજનો વચ્ચે વિખવાદનું કારણ બને છે. શું દરેક વાર્તાની જેમ આ વાર્તાનો પણ સુખદ અંત આવશે?